CELEX: 31998D0576(01)
Language: mt
Date: 1998-09-16 00:00:00
Title: Id-Deċiżjoni tal-Kummissjoni tas-16 ta' Settembru 1998 dwar regolament tekniku komuni għall-ħtiġiet ta' konnessjoni ta' tagħmir terminali biex jitqabbad ma’ networks tat-telefon pubbliċi kommutati (PSTNs) u li jinkorporaw funzjoni tas-sett ta' telefon l-idejn analogu (notifikat taħt numru tad-dokument K (1998) 2722)Test b'relevanza għaż-ŻEE.

Avviż Legali Importanti

|

31998D0576(01)

Official Journal L 278 , 15/10/1998 P. 0040 - 0042

		Id-Deċiżjoni tal-Kummissjonitas-16 ta' Settembru 1998dwar regolament tekniku komuni għall-ħtiġiet ta' konnessjoni ta' tagħmir terminali biex jitqabbad ma’ networks tat-telefon pubbliċi kommutati (PSTNs) u li jinkorporaw funzjoni tas-sett ta' telefon l-idejn analogu(notifikat taħt numru tad-dokument K (1998) 2722)(Test b'relevanza għaż-ŻEE)(98/576/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva 98/13/KE tal-Parlament Ewropew u tal-Kunsill tat-12 ta' Frar 1998 li għandha x'taqsam mat-tagħmir terminali ta' telekomunikazzjonijiet u tagħmir ta' stazzjon terrestri tas-satellita, inkluż ir-rikonoxximent reċiproku tal-konformità tagħhom [1] u partikolarment l-Artikolu 7(2), it-tieni inċiż, tagħha,Billi l-Kummissjoni adottat il-miżura li tidentifika t-tip ta' tagħmir terminali li għalih hu meħtieġ regolament tekniku komuni,, kif ukoll id-dikjarazzjoni dwar il-qasam ta' applikazzjoni assoċjat miegħu skond l-Artikolu 7(2), l-ewwel inċiż;Billi għandhom ikunu adottati l-istandards armonizzati korrispondenti, jew partijiet minnhom, li jimplimentaw il-ħtiġiet essenzjali li għandhom jitbiddlu f'regolamenti tekniċi komuni;Billi biex tkun assigurata kontinwità ta' l-aċċess għas-swieq għal manifatturi, huwa meħtieġ li jkunu permessi arranġamenti transitorji rigward tagħmir approvat skond regolamenti ta' l-approvazzjoni tat-tip nazzjonali;Billi l-proposta ġiet sottomessa lill-Kumitat (ACTE), skond l-Artikolu 29(2);Billi r-regolament tekniku komuni li għandu jkun adottat f'din id-Deċiżjoni huwa fi qbil ma’ l-opinjoni ta' l-ACTE,ADOTTAT DIN ID-DEĊIŻJONI:Artikolu 11. Din id-Deċiżjoni għandha tapplika għal tagħmir terminali maħsub biex jitqabbad ma’ network pubbliku tat-telekomunikazzjonijiet u li jaqa’ fil-kamp ta' applikazzjoni ta' l-istandard armonizzat li hu identifikat fl-Artikolu 2(1).2. Din id-Deċiżjoni tistabbilixxi regolament tekniku komuni li jkopri l-ħtiġiet ta' konnessjoni għal tagħmir terminali li jinkorpora funzjoni ta' sett tat-telefon ta' l-idejn analogu li kapaċi li jappoġġja servizz ta' każ ġustifikat meta jkun imqabbad ma’ interface analogu ta' PSTN fil-Komunità.Artikolu 21. Ir-regolament tekniku komuni għandu jinkludi fih l-istandard armonizzat imħejji mill-korp relevanti ta' standardizzazzjoni li jimplimenta sal-limitu applikabbli l-ħtiġiet essenzjali msemmija fl-Artikolu 5(g) tad-Direttiva 98/13/KE. Ir-riferenza għall-istandard hija mniżżla fl-Anness.2. Tagħmir terminali kopert b'din id-Deċiżjoni għandu jkun konformi mar-regolament tekniku komuni imsemmi fil-paragrafu 1, għandu jissodisfa l-ħtiġiet essenzjali msemmija fl-Artikolu 5(a) u (b) tad-Direttiva 98/13/KE, u għandu jissodisfa l-ħtiġiet ta' kull Direttiva oħra applikabbli, partikolarment id-Direttivi tal-Kunsill 73/23/KEE [2] u 89/336/KEE [3].Artikolu 3Korpi notifikati nominati biex iwettqu l-proċeduri msemmija fl-Artikolu 10 tad-Direttiva 98/13/KE għandhom, fir-rigward ta' tagħmir terminali kopert bl-Artikolu 1(1) ta' din id-Deċiżjoni, jużaw jew jassiguraw l-użu ta' l-istandard armonizzat imsemmi fl-Anness wara n-notifika ta' din id-Deċiżjoni.Artikolu 41. Regolamenti nazzjonali ta' approvazzjoni tat-tip li jkopru tagħmir fi ħdan il-kamp ta' applikazzjoni ta' l-istandard armonizzat imsemmi fl-Anness għandhom ikunu revokati b'effett minn 12-il xahar wara d-data ta' l-adozzjoni ta' din id-Deċiżjoni.2. Tagħmir terminali, approvat taħt regolamenti nazzjonali bħal dawn ta' approvazzjoni tat-tip jistgħu jkomplu jitqiegħdu fis-suq nazzjonali u jitqiegħdu fis-servizz.Artikolu 5Din id-Deċiżjoni hija indirizzata lill-Istati Membri.Magħmula fi Brussel, fis-16 ta' Settembru 1998.Għall-KummissjoniMartin BangemannMembru tal-Kummissjoni[1] ĠU L 74, tat-12.3.1998, p. 1.[2] .ĠU L 77, tas-26.3.1973, p. 29.[3] .ĠU L 139, tat-23.5.1989, p. 19.--------------------------------------------------ANNESSRiferenza għall-istandard armonizzat applikabbliL-istandard armonizzat imsemmi fl-Artikolu 2 tad-Deċiżjoni tkunNetwork tat-telefon pubbliku kommutat (PSTN);ħtiġiet ta' konnessjoni ta' tagħmir terminali li jinkorpora funzjoni ta' sett tat-telefon ta' l-idejn analogu li kapaċi jappoġġja servizz ta' każ ġustifikat meta imqabbad ma' l-interface analogu tal-PSTN fl-EwropaETSIIstitut Ewropew ta' l-Istandards ta' TelekomunikazzjoniSegretarjat ETSITBR38: Mejju ta' l-1998(eskluża d-daħla)Tagħrif addizzjonaliL-Istitut Ewropew ta' l-Istandards ta' Telekomunikazzjoni huwa rikonoxxut skond id-Direttiva tal-Kunsill 83/189/KEE [1].L-istandard armonizzat imsemmi hawn fuq kien prodott skond mandat maħruġ fi qbil ma' proċeduri relevanti tad-Direttiva tal-Kunsill 83/189/KEE.It-test sħiħ ta' l-istandard armonizzat imsemmi hawn fuq jista' jinkiseb mill-:Istitut Ewropew ta' l-Istandards ta' Telekomunikazzjoni 650 Route des Lucioles F-06921 Sophia Antipolis Cedex | Kummissjoni Ewropea, DG XIII/A/2 - (BU 31, 1/7), Rue de la Loi/Wetstraat 200, B-1049 Brussels |jew minn kull organizzazzjoni oħra responsabbli milli tagħmel l-istandards ETSI disponibbli, li lista tagħhom tista' tinstab fuq l-Internet fl-indirizz www.ispo.cec.be.[1] ĠU L 109, tas-26.4.1983, p. 8.--------------------------------------------------